[image: image1.png]%@ CAPVXXEHUE “3APABE 3A BCUYKIA”





[image: image4.png]



[image: image2.jpg]



[image: image3.jpg]



20 години от своята дейност отбеляза Сдружение „БАЛИЗ“, Плевен

Вече 20 години Сдружение „БАЛИЗ“, Плевен успешно реализира своята дейност на територията на цялата област. Празничната годишнина на организацията премина с вътрешно-организационно мероприятие за всички членове на структурата . За дългогодишната си професионална дейност сдружението реализира мероприятия и инициативи с комплексна насоченост в подкрепа на деца и лица с интелектуални затруднения и техните семейства. Освен дейности с пряко участие на деца и лица със затруднения, целящи най-общо стимулиране на тяхното социално учене и интеграция, екипът на организацията реализира и множество такива насочени към подкрепа на функциониращи социални услуги, специалисти от сферата  и обществеността като цяло.
„Основният ни и водещ принцип  във всяка една инициатива е повишаване качеството на живот и услуги за децата и младежите в неравностойно положение. Организацията функционира като сдружение с нестопанска цел,  реализираме малки проектни дейности, в рамките, на които се стремим да постигнем многоаспектна ефективност. В последните две години успяхме в рамките на такива да организираме и проведем модулни обучения за младежи със затруднения, включително такива, които не са обхванати от социални услуги. Обученията ни са насочени към стимулиране на социални умения, осъзнаване личните права и търсене на тяхното зачитане, превенция от попадане в здравни и социални рискове. Усилията ни са насочени и към подкрепа на родители отново чрез включване в тематични дейности и обучителни програми. Успяхме да издадем три продукта на екипа на Сдружението – Наръчник „Знам и мога“, който компилира теоретични постановки и готови разработени тренинги за провеждане на обучения с младежи, които разпространихме безплатно сред колеги от социалната и образователна сфера. Разработихме и наръчник за работа с родители, който се разпространи  на същия принцип.  Търсим начини, да осигурим средства за провеждане на допълнителни терапевтични процедури през настоящата 2019. Реализирахме проект, в рамките на който над 35 деца и младежи с различни затруднения в рамките на 4 месеца получаваха допълнителни терапии: хипотерапия (терапевтична конна езда) и хидротерапия (водна гимнастика).  Провеждани са редица изнесени мероприятия, посещения на театрални и циркови представления, екскурзии. За нас е важно тези хора да са навън в обществото. От тези дейности те се повлияват изключително добре. Популяризираме дейността си и организираме информационни срещи и инициативи и като призив за толерантност и повишаване информираността на младите, на обществеността като цяло за правата и трудностите на лицата с увреждания. Може да се похвалим с подкрепа от наши съмишленици, благодарение на които, въпреки трудностите успяваме да работим пълноценно. Разчитаме и на дарения, благодарение на които през годините сме успели да се подпомогнем материално: специализирани уреди, дидактични материали, мебели, различни социални услуги в областта. Можем да се похвалим, че към успешен край върви и последната ни дарителска кампания „Чуй ме,аз говоря!”, която цели закупуване на специализирана техника за комуникация с поглед. Комуникаторът ще бъде предоставен за работа в социална услуга в града. Необходимите финансови средства са почти събрани и са изцяло от дарения.

Това което предстои до края на тази година е едно мащабно мероприятие, което ще се реализира съвместно ДКТ „Иван Радоев“ –Плевен, по случай трети декември – Международен ден на хората с увреждания. „От младежи за младежи“ е мотото под което ще протече, ще имаме честта да се насладим на подарена от детско-юношеската театрална студия постановка за младежи с увреждания. Освен младежите от БАЛИЗ, възможност за посещение ще получат потребители на социални услуги  на територията на Област Плевен, лица от целевата група. ДКТ „Иван Радоев“ подкрепя успешно наши каузи и ни подпомага, включително имат принос и към гореспоменатата ни кауза. Предстоят, разбира се и коледни изненади за децата и младежите на организацията, които ще проведем към края на месец декември тази година.

Динамично, с много труд, с много подкрепа и винаги с усмивка и силна вяра в това, което правим. Така 20 години и надяваме  се още няколко пъти по толкова“–, така г-жа Катина Василева, Председател на Сдружение „БАЛИЗ“-Плевен, обобщава дейността на организацията и благодари на всички нейни членове, специалисти, дарители и  сподвижници.
10 годишен юбилей в град Плевен отбеляза социалната услуга в общността, Център за социална рехабилитация и интеграция за деца с увреждания

На територията на град Плевен вече 10 г. функционира Център за социална рехабилитация и интеграция за деца с увреждания. 

Екипът на социалната услуга отбеляза събитието с поредица инициатива, организирани за децата посещаващи центъра, техните родители, колеги и съмишленица от областта.

„На 11.09.2009 г. беше официалното разкриване на социалната услуга в град Плевен, за своя път. През тези 10 години „пораствахме“ заедно погледнато от различни аспекти – като материална база, като численост на екипа, като дейности в социалната услуга. Центърът е разкрит като дейност на Община Плевен в малка сграда на ул. “Белмекен“11, в последствие и в резултат на нарастващите потребности става държавно делегирана дейност и  е преместен. В момента се помещава на значително по-голяма площ и удобно място, на ул. „Даскал Димо“ 7 - сподели г-жа Габриела Аспарухова, Директор на ЦСРИДУ, в началото на официалното си приветствие към всички гости на тържественото представяне на дейността на социалната услуга, което бе проведено на 11 септември тази година. Мероприятието беше част от поредицата инициативи за отбелязване събитието, проведено в залата на читалище „ЛИК, пред скъпи гости-представители на областна и общинска администрация, социални услуги от града /ЦСРИ, 6ЦНСТ, ДЦПЛУ, ДЦДУ, Общински социален патронаж, Областен екип „Приемна грижа“ и др./, представители на ДЦДПЛУ-гр.Тетевен, КСУ „Св. Мина“-гр.Пордим, ЗЖ „Заедно“-с.Згалево“. Експерти от Регионална Дирекция“Социално подпомагане“-Плевен, експерти от Дирекция „Социално подпомагане“-Плевен

Като лично събитието уважиха и г-жа Светлана Георгиева – Директор Регионална Дирекция „Социално подпомагане“, г-жа Теменужка Диманова – Директор Дирекция „Социално подпомагане“-Плевен, г-н Лукан Луканов БЧК-Плевен , г-жа Жаклин Рафаелова –зам. Директор на ДКТ „Иван Радоев“-Плевен. , представители на образователни институции.
След кратка презентация визуализираща работата на екипа в центъра и настъпилите през годините промени, част от децата посещаващи услугата, поздравиха гостите със забавна програма. Присъстващите успяха за миг да се потопят и в емоциите, които децата преживяха в предходния ден на специално организираното за тях тържество, наслаждавайки се на забавни снимки и клипчета от детското парти. На 10 септември 2019 г. екипът на услугата организира голям детски празник за всички деца-потребители на центъра в ресторант „Замъка“- Плевен. Много танци, весели игри и голяма празнична торта съпътстваха детското парти.

В двата празнични за социалната услуга дни 10.09.2019г. и 11.09.2019г., ЦСРИДУ обяви и „Дни на отворените врати“ за всички колеги, родители, граждани, с цел популяризиране дейността на социалната услуга и отправяне призив за толерантност към всички деца и лица с увреждания.

Към момента Център за социална рехабилитация и интеграция се посещава от 58 деца, на възраст от 3г. до 18 години, с различен тип затруднения, включително деца с множествени увреждания. Предоставянето на услуги и терапии в социалното звено е напълно безплатно за потребителите. В ЦСРИДУ работи екип специалисти, включващ социален работник, социален педагог, специален педагог, педагог, логопед, психолог, ерготерапевт, рехабилитатор, кинезитерапевт.  Работата с децата се организира в индивидуална и групова форма, с прилагане на индивидуален подход към всяко дете. В центъра се прилагат и разработени по направление специализирани програми, включително  програма за стимулиране ранното детско развитие, която е насочена към най-малките  посетители.
„Благодарим на всички колеги и приятели за оказваната през годините подкрепа, благодарим на всички гости на събитието, с което отбелязахме рождения ден на центъра, на всички родители, с които работим и през годините сме работили за оказаното доверие. Изключително сме трогнати от поздравителните адреси, които получихме по този повод. В готовност сме да съдействаме за всякакъв тип дейности и инициативи, които разбира се са в нашата компетенция“ – споделя още г-жа Аспарухова.
Десет години защитено жилище – Плевен

Защитеното жилище за лица с умствена изостаналост в град Плевен е изградено по проект, изпълняван от Национален център за социална рехабилитация в партньорство с община Плевен по програма БГ 2006/018 – 343.01.01“ Деинституционализация посредством предоставяне на услуги в общността за рискови групи “ ( фаза 3).

Защитеното жилище е обособено в масивна двуетажна сграда, предоставена от Община Плевен. Капацитетът на Защитеното жилище е десет лица над 18 години с лека до средна степен на умствена изостаналост. Жилището разполага със съвременно обзаведени дневна, кухня, трапезария, пет спални за по две лица със собствен санитарен възел, перално помещение и офис за екипа. Към Защитеното жилище е обособен двор с цветна градина, поддържана от настанените потребители в жилището. Целта на социалната услуга е да се създадат условия за подпомагане, взаимопомощ, ефективна защита и социална интеграция на потребителите на услугата. Да се осъществят дейности за постигане на социално включване и възстановяване на изгубените социални умения и навици. Да се осигури пълноценен и самостоятелен начин на живот в подходяща среда, близка до семейната с възможност за подкрепа и изява. Екипът на Защитеното жилище се състои от директор, психолог, социални работници, социален педагог, трудотерапевт и медицинска сестра. Предлаганите услуги включват – задоволяване на ежедневните потребности, задоволяване на здравни потребности – оказване на медицинска помощ, профилактични прегледи и консултации, мерки за социално включване, организиране на свободното време – дейности, свързани с отдих и туризъм, културни, спортни и други дейности. Обучението и рехабилитацията включват ежедневни занимания със социален работник и социален педагог по предварително разработена програма за индивидуална и групова работа, тренинги, терапия и индивидуално консултиране с психолог, психо-социална рехабилитация, насочена към интеграцията на бенефициентите, упражнение за социално внедряване и придобиване на социални умения по интереси, включване в домакински задължения – помощ в кухнята, поддържане на общите части  и личното пространство в жилището. Друга важна част от предоставяната социална услуга е трудотерапията.  Целта и е младежите да се обучат да се справят самостоятелно с ежедневните дейности. Трудотерапията се разделя на няколко вида.

Битова за придобиване на елементарни трудови умения – пазаруване, приготвяне на храна, почистване на лично пространство и общи помещения; 

Занимателна за поддържане на лични интереси и социализация на личността, развлекателна – общуване, чрез изкуство или хоби, изработване на картички, мартеници, изработване на живописни изделия с използване на природни материали, цветарство, градинарство, оформяне на градински пространства, различни видове рисуване.

Индустриална – изработване на сувенири, ръчно плетиво, дърводелство и други. 

Изработените предмети се предлагат на благотворителни Коледни, Великденски и Мартенски базари.

Защитеното жилище се явява и като учебна база за студенти от МУ – Плевен – Медицински колеж – Социални дейности.

14 ноември - световен ден за борба с диабета

Сдружение "Диабет" Плевен организира и проведе редица мероприятия свързани с отбелязване на световния Ден за борба с диабета. На 5 и 12 октомври 2019 г. по инициатива на д-р Георги Петров, съдов хирург от клиника " Сърце и мозък" Плевен се проведе скрининг на съдовите заболявания при диабетно болните. На първата дата д-р Петров прегледа 30 човека, а на втората дата 40. Две жени от диабетичките по негова препоръка постъпиха за лечение в клиниката. Прегледите обхващаха преглед на сънните артерии за стеснение с апарат на Доплер, както и ехография на бедрените артерии за скрининг на заболяването полиневропатия. Прегледите бяха съпроводени и с консултации, нужно лечение и профилактика. На 19 октомври 2019 група от 30 членове на сдружението посетиха гр. Велико Търново. Те отидоха на хълма Царевец и разгледаха Балдуиновата кула и църквата " Свети четиридесет мъченици". След посещението и на двата музея, този на восъчните фигури и на миниатюрите, участниците в екскурзията имаха на разположение два часа за разходка в града. На път за Плевен в 16 часа бе посетен Килифаревският манастир.

   По повод Световния ден за борба с диабета – 14 ноември, Клиниката по ендокринология при УМБАЛ „Д-р Георги Странски”, с Началник доц. д-р Катя Тодорова, организира „Дни на открити врати”. Тази година  Клиниката по ендокринология за седми пореден път проведе профилактична кампания за обучение и безплатно измерване на кръвна захар и гликиран хемоглобин.  Мотото на инициативата е „Профилактиката има ключово значение”. Усилията и вниманието бяха насочени в две направления: 1). своевременно диагностициране  на хроничната хипергликемия, като основен фактор, за поява на диабетни усложнения и висок сърдечно-съдов  риск и 2). ранно и своевременно откриване на лицата, застрашени от развитие на захарен диабет. В рамките на инициативата, в три поредни дни: 11-13 ноември 2019г. в Клиниката по ендокринология бяха провеждани безплатни  измервания на кръвна захар, гликиран хемоглобин,  телесно тегло и обиколка на талията на болните със захарен диабет, както и на лица с повишен риск от развитие на захарен диабет  и бяха давани индивидуални консултации. Лицата, при които се установи отклонения в стойностите на кр. захар и гликиран хемоглобин  бяха насочени за хоспитализация в   Клиниката.  През трите дни от 11 ч. в Кабинета за обучение на диабетно болните в Клиниката бяха изнесени три публични лекции на  теми: Съвременни аспекти в терапията на втори тип захарен  диабет”, „Ролята на хипергликемията за възникване на диабетните усложнения” и „Практически съвети при  овладяване на хипогликемичните и хипергликемичните състояния”. Мероприятията се проведоха под символа на Синият кръг на надеждата и е ориентирана към  Плевенската пациентска организация „Диабет”. На 14 ноември 2019 г. от 11.30 ч. в Клиниката по ендокринология се проведе среща „Битката срещу диабета може да бъде спечелена ако хората и обществото знаят повече”. Участваха представители на ръководството на болницата, ендокринолози, общопрактикуващи лекари и представители на пациентската организация. Същият ден, 14 ноември,бе организирана среща на диабетно болните от 10 часа в ресторант "Централ", където  Представители на фирми дистрибутори на апарати за кръвна захар и витамини за диабетно болни направиха свои презентации. Много от присъстващите диабетици споделяха помежду си своят опит при овладяването на заболяването си, други търсиха информация и т.н. След това имаше обяд и танци с дисководещ. На 15 ноември от 9.30 часа в църквата "Света Троица" се отслужи молебен за здраве на болните от диабет. Тук е мястото да благодарим на Ева Иванова, организатор в офиса на Сдружение „Диабет”, която всеотдайно организира всичките мероприятия, за които написах по горе.
Румен Петков, организатор

Събития в календара на ТСО на ССБ-Плевен

На 15 октомври, Международен ден на белия бастун, членовете от ТСО на ССБ-Плевен  се събраха в ресторант "БГ парти" да отбележат деня. Гости на събирането бяха г-н МирославПетров,Областен управител на Плевен, г-н Мартин Митев,Председател Общински съвет Плевен,  членове на очен ТЕЛК-Плевен и г-н Павлин Ангелов, Председател на РО на ССБ-Плевен. Председателят на ТСО ССБ-Плевен Володя Христов поздрави членовете на организацията и пожела на всички много здраве, воля и търпение в преодоляването на своя проблем. Поздрави имаше и от гостите на срещата.

